CELEX: 22017D1829
Language: sl
Date: 2015-12-11 00:00:00
Title: Sklep Skupnega odbora EGP št. 318/2015 z dne 11. decembra 2015 o spremembi Priloge XIII (Promet) k Sporazumu EGP [2017/1829]

12.10.2017   
               
               
                  SL
               
               
                  Uradni list Evropske unije
               
               
                  L 263/37
               
            SKLEP SKUPNEGA ODBORA EGP
      št. 318/2015
      z dne 11. decembra 2015
      o spremembi Priloge XIII (Promet) k Sporazumu EGP [2017/1829]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Uredbo (ES) št. 80/2009 Evropskega parlamenta in Sveta z dne 14. januarja 2009 o kodeksu poslovanja računalniških sistemov rezervacij in razveljavitvi Uredbe Sveta (EGS) št. 2299/89 (1) je treba vključiti v Sporazum EGP.
               
            
                  (2)
               
               
                  Uredba (ES) št. 80/2009 razveljavlja Uredbo Komisije (EGS) št. 2299/89 (2), ki je vključena v Sporazum EGP in jo je zato treba iz Sporazuma EGP črtati.
               
            
                  (3)
               
               
                  Prilogo XIII k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Besedilo točke 63 (Uredba Sveta (EGS) št. 2299/89) Priloge XIII k Sporazumu EGP se nadomesti z naslednjim:
      „32009 R 0080: Uredba (ES) št. 80/2009 Evropskega parlamenta in Sveta z dne 14. januarja 2009 o kodeksu poslovanja računalniških sistemov rezervacij in razveljavitvi Uredbe Sveta (EGS) št. 2299/89 (UL L 35, 4.2.2009, str. 47).
      V tem sporazumu veljajo določbe Uredbe v skladu z naslednjimi prilagoditvami:
      
                  (a)
               
               
                  V členu 8(1) se v zvezi z državami Efte besedi ‚Skupnost‘ in ‚Komisija‘ glasita ‚države Efte‘.
               
            
                  (b)
               
               
                  Člen 8(2) se ne uporablja za države Efte. Države Efte spremljajo prakse diskriminatorne ali neenakovredne obravnave letalskih prevoznikov iz držav Efte pri prodajalcih sistema v tretjih državah.
               
            
                  (c)
               
               
                  V členu 11(8) se v zvezi z državami Efte besedilo,določenimi v Direktivi 95/46/ES, v nacionalnih določbah, sprejetih na podlagi navedene direktive, in v določbah mednarodnih sporazumov, katerih pogodbenica je Skupnost‘ glasi ‚določenimi v Direktivi 95/46/ES in v nacionalnih določbah, sprejetih na podlagi navedene direktive‘. V členu 11(9) se v zvezi z državami Efte besedilo ‚določenimi v Direktivi 95/46/ES, v nacionalnih določbah, sprejetih na podlagi navedene direktive, ter v določbe mednarodnih sporazumov, katerih pogodbenica je Skupnost‘ glasi ‚določenimi v Direktivi 95/46/ES in v nacionalnih določbah, sprejetih na podlagi navedene direktive‘.
               
            
                  (d)
               
               
                  V členih 13, 14, 15 in 16 se v zvezi z državami Efte beseda ‚Komisija‘glasi ‚Nadzorni organ Efte‘, ‚Sodišče Evropske unije‘ se glasi ‚Sodišče Efte‘, besedilo ‚preiskav po členih 81 in 82 Pogodbe‘ pa se glasi ‚preiskav po členih 53 in 54 Sporazuma EGP‘.“
               
            Člen 2
      Besedilo Uredbe (ES) št. 80/2009 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 12. decembra 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 11. decembra 2015
         
            
               Za Skupni odbor EGP
            
            
               Predsednica
            
            Oda SLETNES
         
      
      
         (1)  UL L 35, 4.2.2009, str. 47.
      
         (2)  UL L 220, 29.7.1989, str. 1.
      
         (*1)  Navedene so ustavne zahteve.
      
         Izjava držav Efte
         k Sklepu št. 318/2015 z dne 11. decembra 2015 o vključitvi Uredbe (ES) št. 80/2009 Evropskega parlamenta in Sveta z dne 14. januarja 2009 o kodeksu poslovanja računalniških sistemov rezervacij in razveljavitvi Uredbe Sveta (EGS) št. 2299/89
         
            „Razveljavljena Uredba Sveta (EGS) št. 2299/89 in Uredba (ES) št. 80/2009 Evropskega parlamenta in Sveta med drugim obravnavata pristojnost za naložitev glob na področju konkurenčnega prava. Vključitev slednje uredbe ne vpliva na institucionalne rešitve glede prihodnjih ukrepov podeljevanja pooblastil za naložitev glob zunaj področja prava o konkurenci.“